.cy

.cy, Կիպրոսի Հանրապետության վերին մակարդակի ազգային դոմենը (ccTLD): Այն գոյություն ունի 1994 թվականի հուլիսի 26-ից, կառավարողն է Կիպրոսի համալսարանը։

 Պահանջներ 
.cy դոմենի համար կարող են դիմել միայն այն անձինք կամ կազմակերպությունները, որոնք բնակություն կամ ներկայցուցչություն ունեն Կիպրոսի Հանրապետությունում: Գրանցման համար անհրաժեշտ է անձը հաստատող փաստաթղթի պատճեն կամ Կիպրոսի առևտրային ռեեստրի վավեր քաղվածք: Ընկերությունները սահմանափակված են առավելագույնը տասը դոմենով: Ավելին, դոմենը պետք է համապատասխանի ընկերության անվանմանը կամ ապրանքի անվանմանը։

Բացառիկ դեպքերում, շնորհող մարմինը կարող է հրաժարվել Կիպրոսի Հանրապետությունում գրանցված գրասենյակ ունենալու պահանջից: Այնուամենայնիվ, առնվազն վարչական կոնտակտային անձը պետք է բնակվի Կիպրոսի Հանրապետությունում, թեև այդ դերը կարող է ստանձնել նաև հոգաբարձուն։ Ընդհանուր կամ աշխարհագրական տերմիններ (օրինակ՝ քաղաքների անուններ) պարունակող հասցեները հանվում են գրանցումից կամ պահվում են համապատասխան վարչական մարմնին փոխանցելու համար։

.cy դոմենի անունը կարող է լինել երեքից մինչև 63 նիշ երկարությամբ։ Հատուկ նիշերի օգտագործումը ներկայումս հնարավոր չէ։ Սեփականության փոխանցումները նույնպես չեն աջակցվում. դոմենը փոխանցելու համար այն պետք է ջնջվի, ապա վերագրանցվի նոր սեփականատիրոջ կողմից։
 Երրորդ մակարդակի դոմեն 
Ռեեստրն առաջարկում է դոմեններ ինչպես երկրորդ, այնպես էլ երրորդ մակարդակներում։ Դրանք նախատեսված են որոշակի հաստատությունների կամ ոլորտների համար.

 ac.cy՝ ակադեմիական հաստատությունների և հետազոտական ինստիտուտների համար
 net.cy՝ համացանցային ծառայություն մատուցողների համար
 gov.cy՝ կառավարական հաստատությունների համար
 org.cy՝ ոչ առևտրային կազմակերպությունների համար
 pro.cy՝ մասնագիտական միավորումների համար
 name.cy՝ ֆիզիկական անձանց համար
 ekloges.cy՝ ընտրություններին մասնակցող կազմակերպությունների և անհատների համար
 tm.cy՝ գրանցված ապրանքանիշերի համար
 ltd.cy՝ մասնավոր և հանրային սահմանափակ պատասխանատվությամբ ընկերությունների համար
 biz.cy՝ այլ գրանցված ընկերությունների համար
 press.cy՝ մամուլի կազմակերպությունների և հրատարակիչների համար
 parliament.cy՝ խորհրդարանի և դրա հետ կապված անձանց համար
 com.cy՝ բիզնեսների համար

 Պատմական փաստ 
2008 թվականին .cy վերին մակարդակի դոմենը ուշադրություն գրավեց, քանի որ, հակառակ ոլորտի միտման, ռեեստրն իջեցրել էր գները՝ դրանք բարձրացնելու փոխարեն։

 Ծանոթագրություններ 

 Արտաքին հղումներ 
 Offizielle Website der Vergabestelle

Կատեգորիա:Վերին մակարդակի ազգային դոմեններ
Կատեգորիա:Կիպրոս
Կատեգորիա:1994 հայտնություններ